Συντεταγμένες: 39°18′52″N 20°47′35″E﻿ / ﻿39.31444°N 20.79306°E﻿ / 39.31444; 20.79306

Οι **Παπαδάτες** ή **Παππαδάτες** Πρέβεζας είναι οικισμός στην Ήπειρο και την Περιφερειακή Ενότητα Πρεβέζης.

Γενικά στοιχεία
---------------

Οι Παππαδάτες βρίσκονται προς τα βόρεια όρια με την Περιφερειακή Ενότητα Ιωαννίνων στην γεωγραφική περιοχή που είναι γνωστή ως *"Μικρή Λάκκα Σουλίου"*. Η πλατεία του χωριού είναι σε υψόμετρο 296 μέτρων ενώ απέχει περίπου 47 χιλιόμετρα βόρεια από την Πρέβεζα και 19 βορειοδυτικά από την Φιλιππιάδα (έδρα του δήμου). Κύρια ασχολία των κατοίκων είναι η κτηνοτροφία και η γεωργία. Στο χωριό λειτουργεί παραδοσιακός ξενώνας, καφενεία, παντοπωλείο, ψητοπωλείο, ενώ ενδιαφέρον παρουσιάζουν και οι έξι εκκλησίες του χωριού που είναι χτισμένες σε διάφορες χρονικές περιόδους.

##### Διοικητικά

Η κοινότητα Παπαδατών περιλαμβάνει 3 οικισμούς: 1) τον κεντρικό οικισμό **Παπαδάτες**, 2) τον οικισμό Γαλήνη (παλαιά ονομασία *Χάλασμα*) και 3) τον οικισμό Άγιοι Απόστολοι (παλαιά ονομασία *Προβίδι*).

Αναφέρεται επίσημα, μετά την απελευθέρωση της Ηπείρου, το 1919 στο ΦΕΚ 181Α - 14/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» μαζί με τους Αγίους Αποστόλους και την Γαλήνη αποτελούν την ομώνυμη κοινότητα που ανήκει στη δημοτική ενότητα Θεσπρωτικού του δήμου Ζηρού και σύμφωνα με την απογραφή 2011 έχει πληθυσμό 369 κατοίκους.

Πληθυσμός
---------

Κατά την Απογραφή του *2011* η κοινότητα απαριθμούσε 551 κατοίκους. Η διακύμανση του πληθυσμού (της κοινότητας) είναι η εξής: 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Έτος** | 1920 | 1928 | 1940 | 1951 | 1961 | 1971 | 1981 | 1991 | 2001 | 2011 |
| **Πληθυσμός** | 811 | 905 | 1.202 | 1.318 | 1.388 | 1.119 | 1.001 | 881 | 802 | 551 |

##### Καγκελάρης

Χορεύοντας τον Καγκελάρη.
Ο Καγκελάρης είναι τοπικός παραδοσιακός πολυφωνικός χορός, που το χορεύουν οι Παπαδιώτες την εβδομάδα της Διακαινησίμου (της Λαμπρής), στην πλατεία του χωριού και στα παρεκκλήσια. Μπροστά χορεύουν οι φουστανελοφόροι και οι βρακοφόροι (με τις μπουραζάνες) άνδρες και γυναίκες με τις τοπικές Σουλιώτικες παραδοσιακές στολές, ακολουθούν οι υπόλοιποι άνδρες κατά σειρά ηλικίας, στην συνέχεια οι γυναίκες και τέλος τα μικρά παιδιά. Τους στίχους των τραγουδιών τραγουδούν οι πρώτοι μισοί και στην συνέχεια τους επαναλαμβάνουν οι υπόλοιποι. Ο βηματισμός είναι ίδιος σε όλα τα τραγούδια, και κάποιες φορές δύο χορευτές που προηγούνται του χορού κάνουν διάφορες χορευτικές φιγούρες. Σε περιπτώσεις που η συμμετοχή του κόσμου είναι πάρα πολύ μεγάλη, σχηματίζεται ξεχωριστός εσωτερικός κύκλος από τις γυναίκες.

Τα τραγούδια αναφέρονται στην εκκλησία, εξυμνούν την πίστη, την Παναγία και τον Άγιο Γεώργιο. Αναφέρονται επίσης στην αγάπη, στην ξενιτιά, στον πόλεμο των Σουλιωτών με τους Τούρκους και την προσδοκία για την απελευθέρωση του γένους από τον Τουρκικό ζυγό, στην τοπική παράδοση και σε διάφορα άλλα γεγονότα. Την Τρίτη του Πάσχα το πρωί μετά την Θεία Λειτουργία, χορεύουν στον αύλειο χώρο στον Άγιο Γεώργιο, και την Παρασκευή το πρωί στο παρεκκλήσιο της Ζωοδόχου Πηγής. 

Η αποκορύφωση του χορού γίνεται την Παρασκευή του Πάσχα το απόγευμα, μετά τον Πανηγυρικό Αναστάσιμο Εσπερινό της Αγάπης στην Εκκλησία της Αγίας Τριάδος και με την καθολική συμμετοχή των συγχωριανών και πλήθους κόσμου από τα γύρω χωριά, γίνεται το δίπλωμα του χορού την ώρα που βασιλεύει ο ήλιος, με τον Ιερέα και τους τοπικούς άρχοντες του χωριού να ηγούνται του χορού και παράλληλα να τραγουδούν στίχους για την Παναγία.

Μερική άποψη τον Χειμώνα.

Παραπομπές
----------

1. ↑  «Ενορίες Μονές και Ξωκκλήσια». Ανακτήθηκε στις 26 Αυγούστου 2023.
2. ↑  *Εγκυκλοπαίδεια Νέα Δομή*. **27**. Τεγόπουλος - Μανιατέας. 1996. σελ. 69.
3. ↑  «ΕΕΤΑΑ-Διοικητικές Μεταβολές των ΟΤΑ / Κοινότητα Παππαδάτων». *www.eetaa.gr*. Ανακτήθηκε στις 26 Αυγούστου 2023.
4. ↑  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 26 Αυγούστου 2023.
5. 1 2  «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10593 (σελ. 119 του pdf)
6. ↑  «www.papadates.gr».
7. ↑   *Πληθυσμός της Ελλάδος κατά την απογραφήν της 19ης Μαρτίου 1961*, σελ. 152 του pdf. .
8. ↑   *Πληθυσμός της Ελλάδος κατά την απογραφήν της 14ης Μαρτίου 1971*, σελ. 150 του pdf. .
9. ↑   *Πραγματικός πληθυσμός της Ελλάδος κατά την απογραφή της 5 Απριλίου 1981*, σελ. 160 του pdf. .
10. ↑   *Πραγματικός πληθυσμός της Ελλάδος κατά την απογραφή της 17 Μαρτίου 1991*, σελ. 196 του pdf. .
11. ↑   *Πραγματικός πληθυσμός της Ελλάδος - Απογραφή 2001*, σελ. 196 του pdf. .
12. ↑  «Ο Καγκελάρης».

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ζηρού |
| --- |
|  |
| Δημοτική Ενότητα Ανώγειου | 
* Αγία Παρασκευή
* Ανώγειο
* Άνω Δρυμώνας
* Βαθύ
* Γεροπλάτανος
* Γκούρα
* Γοργόμυλος
* Δρυμώνας
* Καστρί
* Μαρκάτες
* Νέος Γοργόμυλος
* Ξηρόκαμπος
* Τσαγκαρόπουλο
* Χαλίκια
 |
|  |
| Δημοτική Ενότητα Θεσπρωτικού | 
* Αγία Τριάδα
* Άγιοι Απόστολοι
* Άγιος Σάββας
* Άσσος
* Γαλατάς
* Γαλήνη
* Ελαία
* Ζερβό
* Ζηρόπολη
* Θεσπρωτικό
* Κεράσοβο
* Μελιανά
* Νικολίτσι
* Παππαδάτες
* Πλατάνια
* Πολυστάφυλο
* Ριζοβούνι
 |
|  |
| Δημοτική Ενότητα Κρανέας | 
* Κρανέα
* Τύργια
 |
|  |
| Δημοτική Ενότητα Φιλιππιάδας | 
* Αγία Φανερωμένη
* Άγιος Γεώργιος
* Βούλιστα
* Γυμνότοπος
* Γωνία
* Δρυόφυτο
* Ηλιοβούνι
* Κερασώνα
* Κλεισούρα
* Νέα Κερασούντα
* Παιδόπολη Ζηρού
* Παναγία
* Πέτρα
* Πέντε Πηγάδια
* Ρωμιά
* Φιλιππιάδα
 |
|  |
| 
* Έδρα: Φιλιππιάδα
* \*(Οικισμοί με μη μόνιμο πληθυσμό)
 |

 |